
REFERAT DE APROBARE  A PROIECTULUI DE HOTĂRÂRE
privind declararea ca fiind de utilitate publică a lucrărilor aferente obiectivelor cuprinse în programul de dezvoltare aferente anului 2020 la capitolul Drumuri și Poduri, respectiv străzi

1. Descrierea situaţiei actuale:
 	Având în vedere faptul că în ultimii ani zonele de locuinţe şi numărul autovehiculelor din municipiul Timişoara a crescut foarte mult, iar parcarea şi deplasarea acestora a devenit o reală problemă pentru locuitorii oraşului, se impune amenajarea căilor de comunicație prin: modernizarea și extinderea drumurilor, amenajarea unor noi locuri de parcare, amenajare trotuare și piste de biciclete.
	De asemenea, în conformitate cu prevederile art.23 alin.1 lit.c din Anexa nr.1 la H.G. nr. 955/2004 pentru aprobarea reglementărilor-cadru de aplicare a <LLNK 12002    71130 301   0 33>Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, autoritățile administrației publice locale vor asigura administrarea drumurilor orăşeneşti.
	Potrivit  prevederilor art.23 alin.3 din același act normativ şi O.G. nr.43/1997, art.22 privind regimul drumurilor, activitatea de modernizare şi întreţinere a străzilor şi a drumurilor  revine în atribuţiile autorităţilor publice locale.

2. Schimbări preconizate și rezultate așteptate:
		În vederea realizării obiectivelor cuprinse în programul de dezvoltare aferent anului 2020 la capitolul Drumuri și Poduri respectiv Străzi, și anume: 
· Amenajare străzi zona Procopoiu (str. Şt. Procopiu, E. Coşeriu T. Tzara, H. Hulubei)
· Amenajare zona Emmanuel De Martonne
· Reabilitare Pasaj Slavici-Polonă
· Amenajare zona Kuncz,
este necesar să se stabilească în mod expres prin hotărâre a consiliului local caracterul de utilitate publică a acestor lucrări, în conformitate cu art. 6 din Legea nr. 33/1994 privind exproprierea pentru cauză de utilitate publică.
3. Alte informații:-
4. Concluzii:
	Prin urmare, în conformitate cu art. 139 şi at.196 alin.1 lit.a din O.U.G. nr.57/03.07.2019 privind Codul administrativ şi Ordinul nr.49/27.01.1998 cap.3, pct.3.8. supun spre dezbatere și aprobare proiectul de hotărâre privind declararea ca fiind de utilitate publică locală lucrările aferente obiectivelor menționate anterior, constând în lucrări de modernizare și o mai bună funcționalitate a zonelor municipiului prin amenajarea carosabilului, trotuarelor, piste pentru cicliști și locuri de parcare.

